Lauvmålere

Lauvmålere (Cyclophora spp.) er en slekt av sommerfugler som tilhører familien egentlige målere (Geometridae). Det er funnet fem arter i Norge.


== Utseende ==
De er middelsstore (vingespenn 20 – 32 mm for de norske artene), slanke, gjerne blekt okerfargede målere. Vingene har oftest spredte, mørkere skjell. Mange arter har en liten, mørk ring på hver vinge (det latinske navnet på slekten betyr "ringbærer"). Mange har også en mørk eller rødlig tverrstripe som går over begge vingepar. Larvene er nakne, slanke, gjerne grønne eller brune på farge, ofte med røde, hvite eller gule tegninger.


== Levevis ==
Larvene til disse målerne lever på ulike løvtrær. De er ganske verts-spesifikke og går gjerne bare på ett eller noen få treslag. Det er gjerne to generasjoner hvert år, en som flyr om våren eller forsommeren og en om høsten.


== Artstall og utbredelse ==
Omtrent 260 arter blir plassert i denne slekten, men for mange av dem er denne plasseringen usikker. Man regner at rundt 50 arter med sikkerhet hører hjemme her. I Europa er det funnet 16 arter. Av de fem artene som forekommer i Norge er bjørkelauvmåler vidt utbredt her i landet, de andre fire er bare funnet langs kysten av Østlandet og Sørlandet.


== Systematisk inndeling/ europeiske arter ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Sterrhinae (Acidaliinae eller Scopulinae). – 332 europeiske arter, inklusiv underarter (varianter), 26 er funnet i Norge.
Slekten lauvmålere, Cyclophora Hübner, 1822
Underslekten Codonia
Cyclophora (Codonia) hyponoea (Prout, 1933)
bøkelauvmåler, Cyclophora (Codonia) linearia (Hübner, 1799)
Cyclophora (Codonia) porata (Linnaeus, 1767)
punktløvmåler, Cyclophora (Codonia) punctaria (Linnaeus, 1758)
Cyclophora (Codonia) suppunctaria (Zeller, 1847)
Underslekten Cyclophora (i snever forstand)
Cyclophora albiocellaria (Hübner, 1798)
bjørkelauvmåler, Cyclophora albipunctata (Hufnagel, 1767)
Cyclophora annularia (Fabricius, 1775)
Cyclophora ariadne Reisser, 1939
Cyclophora azorensis (Prout, 1920)
Cyclophora maderensis (Bethune-Baker, 1891)
seljeløvmåler, Cyclophora pendularia (Clerck, 1759)
Cyclophora puppillaria (Hübner, 1799)
eikeløvmåler, Cyclophora quercimontaria (Bastelberger, 1897)
Cyclophora ruficiliaria (Herrich-Schäffer, 1855)
Cyclophora serveti Redondo & Gastón, 1999


== Litteratur ==
Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) [1]
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) Lauvmålere i Encyclopedia of Life 
(en) Lauvmålere i Global Biodiversity Information Facility 
(no) Lauvmålere hos Artsdatabanken 
(sv) Lauvmålere hos Dyntaxa 
(en) Lauvmålere hos Fauna Europaea 
(en) Lauvmålere hos ITIS 
(en) Lauvmålere hos NCBI 
(en) Kategori:Cyclophora – bilder, video eller lyd på Wikimedia Commons 
Cyclophora (Geometridae) – detaljert informasjon på Wikispecies 
Fauna Europaea, utbredelsesdatabase over europeiske dyr. [2]